BRAGR
2023-10-31 20:00 - 22:00 (Europe/Helsinki) | Paletten, Tingvej 20, Viborg, 8800
BRAGR – Lyden af skandinavien (bragr.dk)
Bandet giver den skandinaviske folkemusiktradition et nutidigt udtryk med både traditionelle melodier og egne kompositioner. Musikken fremstår brusende og frisk, arrangementerne er spændende og overraskende.
Perry Stenbäck: Nyckelharpa, guitar
Christine Dueholm: Loota Percussion trommesæt, vocal
Kristian Bisgaard: Klaver, harmonika, vocal
Jesper Frost Bylling: Bas, vocal

Bog-release - Mit musikalske modersmål
2023-11-01 19:30 - 22:30 | Elværket Åbyhøj, Thorsvej 4, Åbyhøj, 8230
Kom og vær med til at fejre bog-release på: Mit musikalske modersmål.
Oplæsning, fortælling, musik og lidt godt til ganen. Efter det er der forhåbentlig mere musik. Man kan jo tage et instrument med.. og så kan man købe mere drikkelse i baren.
Der er gratis entre, men man SKAL bestille (gratis)billetter
el8230.dk
Vi har lov at feste, spille, snakke indtil midnat. Så nu må vi se, hvor længe folk har lyst til at hænge ud 😃 ❤
Der er et par stykker fra bogen, der har meldt deres ankomst.
Medvirkende i bogen:
Anders Chr. N. Christensen
Benny Holst
Fin Alfred Larsen
Povl Dissing
Hans Jørgen Christensen
Vagn Dahl Hansen
Leif Varmark
Levino Enoch Jensen
Harald Haugaard
Poul Lendal
Carl Erik Lundgaard
Klaus Pindstrup
Lars Lilholt
Jacob Hogrebe
Lilian Vammen
Tove de Fries
Dwight Lamb

Mirja Klippel
2023-11-02 19:30 | Grundtvigs Højskole, Frederiksværksgade 147, Hillerød, 3400
Med en stor stemme, et inderligt klangunivers og en sans for at skrive sange, der forbinder personlige erfaringer med billeder fra den nordiske natur, har den finske sangskriver og sanger markeret sig som et særlig talent på den alternative folk-scene.
Allerede hendes debut-EP Lift Your Lion (2016) indbragte den københavner-baserede musiker en Danish Music Award Folk som Årets Sangskriver. Siden har hun turneret flittigt i Danmark, såvel som resten af Europa og Nordatlanten, ligesom hun i 2018 udsendte det roste fuldlængde-album River of Silver. Hendes seneste album, Slow Coming Alive, fik tre nominationer ved Danish Music Awards Roots i 2021.
Med dette album føjer Klippel atter nye nuancer til sin alternative og poetiske folk og fortsætter med at udvide dybderne og højderne i sin sangskrivning. Med sin faste medmusiker Alex Jønsson, drager hun publikum ind i et organisk og atmosfærisk univers, hvor personlige erfaringer åbner op for psykologiske dybder, og hvor intime rum går hånd i hånd med rå og vilde landskaber.
Line up:
Mirja Klippel: sang, guitar & waldzither
Alex Jønsson: guitar, kor

Koncert med Blum & Haugaard Band
2023-11-02 19:30 - 21:30 | Plantagehuset, Plantagevej 18, Thisted, 7700
Der venter en koncert med Danmarks folk-diva nr. 1 Helene Blum, der sammen med violinisten Harald Haugaard har etableret sig som nogle af de fineste fortolkere og fornyere af den danske folkemusiktradition.

Jamcon: Fokus på rytmer v. Poul Lendal
2023-11-03 17:30 - 2023-11-05 17:30 | Årslev, Fyn, Godthåbsvej 85, 4. tv, 2000
Hvorfor er rytmen så vigtig for at få jammen til at swinge?
Hvordan spiller jeg rytmisk?
Kan rytmen jammes?
Garvede Poul Lendal tager os i hånden og inspirerer til at fokusere på rytmerne i jammen. Vi garanterer råhygge, god tid til fordybelse og tid til at finde hinanden i musikken.
Jamcon er en hyggelig weekend, hvor vi mødes og spiller musik, lærer af hinanden og af en inspirator, snakker om musik og alt muligt andet, spiser god mad og spiller endnu mere musik! Jamcon er for alle: der er både plads til at give den fuld gas for de erfarne og til at prøve sig frem og være ny på sit instrument eller i jammen. Hvis du tror du ikke er god nok, så er du det helt sikkert <3
Vi glæder os til at se dig 🙂

TRADISH + Irish Revival – Irsk aften
2023-11-03 19:00 | Langtved Forsamlingshus, Langtvedvej 15, Ullerslev, 5540
Irsk aften i Langtved forsamlingshus med to spændende bands: IRISH REVIVAL er et nydannet lokalt band med Joe Reilly i front, der spiller de gode, kendte irske sange. TRADISH blev dannet i 2009 og har optrådt på hundredvis af scener på tværs af Europa og som en del af den levende irske musiktradition spiller Tradish sig ind i en spændende og livsbekræftende blanding af det gamle og det nye, fortid og nutid, med en stærk forankring og respekt for rødderne.
Fredag den 3. november kl. 19. Pris: 300 kroner, inklusiv spisning.

JULEBAL
2023-11-03 19:00 - 22:30, 2023-11-10 19:00 - 22:30 | Festsalen, Østervangsskolen, Astersvej 15, 4000 Roskilde, Astersvej 15, Roskilde, 4000
Fredag den 16. december kl. 19.00 i festsalen på Østervangsskolen, Astersvej 15,
4000 Roskilde.
Der bliver spil til dans ved gæsteorkestret Folkets Hus Spillefolk og
ved Roskilde Spillemandslaug. I år også ved Kristian Bugge og Mette Kathrine Jensen
Stærk.
Gratis entré for musikere i Folkets Hus Spillefolk og medlemmerne i Roskilde
Spillemandslaug og Roskilde Folkedanserlaug. Entré for gæster er 50 kr.
Der er gratis te/kaffe og kage i pausen. Øvrige drikkevarer kan betales via
MobilePay.
www.lirumlarum.dk/onewebmedia/-RFL/julebal 16122022.pdf

Gammeldags Halmbal
2023-11-03 19:00 - 23:00 | Dåstrup Forsamlingshus, Byvejen 15, Dåstrup pr Viby, 4130 Viby Sj.
Bal i forsamlingshuset i Dåstrup ved Viby Sj. KontradansOrkestret og KontradansRoskilde/Lejre fyrer den af med ny-udgravede gamle danse og melodier fra Dåstrup og Roskilde/Lejregnen, som nedskrevet i 1901. Superfede og overraskende ukendte danse. Vi viser og danser for og så kører dansen umiddelbart uden yderligere ord. Dettte bliver det første i en serie af “Halmballer”, hvor vi bringer dansen og musikken tilbage til findestedet. Arr: Dåstrup Forsamlingshus.

Farvergade
2023-11-03 19:30 - 22:30 | Kulturmaskinen Odense, Farvergården 7, Odense, 5000
Gruppen består af Clara Tesch, Julian Svejgaard Jørgensen og Mads Kjøller Henningsen og har taget navn efter stedet de spiller til dans I København. Arrangementet er støttet af Odense Musikudvalg, Kunststyrelsen og Marie Rasmussens Fond

Koncert med The Alt - John Doyle, Nuala Kennedy og Eamon O'Leary
2023-11-03 20:00 - 22:30 | Kulturhuset Rejsestalden., Hovedgaden 29a, Jægerspris, 3630
Flotte vokalharmonier og musikalitet i topklasse er blot nogle af kendetegnene for den irske trio The Alt, der tager deres navn efter en mytisk lysning af samme navn, beliggende på den ene side af bjerget Knocknarea i County Sligo i Irland. Det bjerg som siges at huse gravstedet for den forhistoriske, irske krigerdronning Meave.
Det vil være nærliggende at kalde The Alt for en supergruppe, men kernen i trioen er de tre medlemmers venskab og fælles kærlighed til gode sange. Samme kærlighed til sange, som irerne i sin tid medbragte til Amerika, da de bosatte sig i bl.a. Appalacherne og lagde grundstenen til country-, bluegrass- og old-timemusikken.
Måske kender du John Doyle fra gruppen Solas og for hans samarbejde med Michael McGoldrick og John McCusker? Måske kender du Nuala Kennedy fra samarbejdet med gruppen Himmerland?

Børne-Unge balladeweekend
2023-11-04 - 2023-11-05 | Broby Gamle Skole, Broby, Sorø, Suserupvej 55, Sorø, 4180
Velkommen til balladeweekend på Broby Gamle Skole – et hyggeligt døgn med sang, dans, musik, leg og fortællinger for små og store.
Alle kan deltage – weekenden er planlagt, så der både er plads til ”erfarne ballademagere” og dem, der deltager for første gang.
Se hjemmesiden for nærmere oplysninger om weekenden, samt oplysninger om priser, tilmelding og betaling

BALSTIVAL
2023-11-04 16:00 - 23:30 | Brenderup Højskole, Stationsvej 54, Brenderup, 5464
Balstival – Bal og Festival er en folkemusikfestival på Brenderup Højskole for alle interesserede!
Som sidste år bringes folkemusik og folkedans af den bedste slags til Brenderup Højskole.
Balstival bliver et møde mellem den etablerede folkedans, dygtige musikere, den spirende nordiske dans, højskoleelever fra hele verden og andre fra nær og fjern, med lyst til at kaste sig ud i dansen.
Om eftermiddagen er der Danseworkshop med Lene Sand og ”Sandtorm.”
Spis med på højskolen. Spisebilletter skal købes senest ugen før:
Om aftenen er der bal hvor to folkemusikbands i gymnastiksalen og Halmhuset
Baren er åben hele aftenen!
Program
16.00 – 17.30 Danseworkshop for begyndere (m.fl.) Lene Sand og Sandstorm
18.00 Aftensmad*(tilmelding nødvendig)
19.30–20.30 ”Thorhauge, Nielsen og Kongsted” i salen
20.30-21.30 ”Heebøll og Vinther” i Halmhuset
22.00-23.00 ”Thorhauge, Nielsen og Kongsted” i salen
23.00-24.00 ”Heebøll og Vinther” i Halmhuset
*Tilmelding til aftensmad:
Indbetal 80 kr på MobilePay 11905 og skriv aftensmad + dit navn senest søndag d. 29/10
Entre til Balstival (inklusive danseworkshop) 150 kr https://www.b-h-m.dk/

Kennedy, O’Leary, O’Connor i Haslev Folk Club
2023-11-04 20:00 - 22:00 | Kultunariet, Haslev, Søndergade 12, Haslev, 4690
Nuala Kennedy & Eamon O’Leary with Gery O’Connor.
De musikalske legekammerater Nuala Kennedy (fløjte, sang) fra County Louth og Eamon O’Leary (guitar, sang) fra Dublin har spillet sammen siden 2011, da Nuala flyttede til New York, hvor Eamon har boet i mere end 20 år. De fandt en fælles interesse for og kærlighed til den traditionelle irske og skotske musik samt det at arrangere og skrive nye sange.
Nuala og Eamon er begge to garvede musikanter, der har turneret vidt og bredt sammen og spillet både på store festivaler i Europa, Nordamerika, Australien og på små, akustiske spillesteder i mere fjerne egne såsom Newfoundland, Alaska og ved polarcirklen. De er begge kendt for deres instrumentale færdigheder og smukke vokalharmonier, men også for deres varierede repertoire af traditionelle og nyskrevne sange. Med en underspillet virtuositet præsenterer de to en tidløs samling sange – med historier om kærlighed og frieri, om arbejde og ritualer, om emigration, krig og mange andre temaer.
På deres Danmarksturné medbringer Nuala og Eamon den fremragende violinist Gerry O’Connor, der ligesom Nuala er fra Dundalk i County Louth. Gerry har været med til at danne bands som Lá Lugh, Skylark og Oirialla – sidstnævnte i øvrigt sammen med Nuala. Gerrys violinspil er kendetegnet ved en livlighed og pulserende rytme, som han tilskriver sine tidlige år som stepdanser. Udover sit virke som violinist, så er Gerry O’Connor også en velrenommeret violinbygger og producer samt en meget efterspurgt violintutor.
Sammen præsenterer Nuala, Eamon og Gerry en flot koncertaften, der byder på både traditionsrig, nyfortolket og nyskrevet irsk musik.
Trioens turné er støttet af Culture Ireland.
Haslev Folk Club’s koncerter støttes af Statens Kunstråd og Faxe Kommune

Søndagsdans på Museum Rebild
2023-11-05 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Paul McKenna Band (SCO)
2023-11-07 19:30 - 23:00 | Baltoppen LIVE, Baltorpvej 20, Ballerup, 2750
Stærkt skotsk nutidig band med rige rødder
Paul McKenna Band har slået sit navn fast på den internationale folkscene gennem en omfattende koncertvirksomhed gennem de sidste ti år.
Paul McKenna’s musik trækker på den rige irske og skotske tradition, som han blander med nutidig sangskrivning, men med stor respekt for rødderne.
I de seneste år har de givet fremragende koncerter på bl.a. Celtic Connections, Cambridge Folk Festival, Tønder Festival, Milwaukee Irish Festival i USA og Edmonton Folk Festival i Canada samt turneret i Australien.
De fem medlemmer har modtaget adskillige individuelle priser og er eftertragtede ekvilibrister, der udover Paul McKenna Band ofte ses i andre bandkonstellationer.
Line-up:
Paul McKenna – Vokal, guitar, bouzouki
David McNee – Bouzouki, tenor guitar, vokal
Sean Gray – Fløjte, whistles, guitar, vokal
Ewan Baird – Bodhran, cajon, vokal
Mike Vass – Violin, banjo, vokal
“The best folk band to have come out of Scotland in the last twenty years”
New York Times
”The best band of their generation”
The Living Tradition
“A band with the potential to dominate the Scottish/Irish traditional scene for the next twenty years”
Fatea Magazine
150,-
Siddepladser på balkon
Skotsk/Irsk Musikscene
Menu kan tilkøbes (fra kl. 18:00): Sæson buffet: 180,-
Denne koncert er en del af ’Skotsk & Irsk Musikscene’, der præsenterer 10 keltiske folkemusikkoncerter i sæsonen fra september til maj – på tirsdage ca. én gang om måneden. Årskortbillet for sæson 2023/2024 kan købes her for 600,- indtil nytår: https://baltoppen.billetten.dk/index/eventdetails/eventno/114158

Nuala Kennedy / Eamon O’Leary / Gerry O’Connor (Irl)
2023-11-08 20:00 - 22:00 | KulturØen Middelfart, Havnegade 6, Middelfart, 5500
De musikalske legekammerater Nuala Kennedy (fløjte, sang) fra County Louth og Eamon O’Leary (guitar, sang) fra Dublin har spillet sammen siden 2011, da Nuala flyttede til New York, hvor Eamon er bosiddende siden mere end 20 år. De fandt en fælles interesse for og kærlighed til den traditionelle irske og skotske musik samt det at arrangere og skrive nye sange.
Nuala og Eamon er begge to garvede musikanter, der har turneret vidt og bredt sammen og spillet både på store festivaler i Europa, Nordamerika, Australien og på små, akustiske spillesteder i mere fjerne egne såsom Newfoundland, Alaska og ved polarcirklen. De er begge kendt for deres instrumentale færdigheder og smukke vokalharmonier, men også for deres varierede repertoire af traditionelle og nyskrevne sange. Med en underspillet virtuositet præsenterer de to en tidløs samling sange – med historier om kærlighed og frieri, om arbejde og ritualer, om emigration, krig og mange andre temaer.
På deres Danmarksturné medbringer Nuala og Eamon den fremragende violinist Gerry O’Connor, der ligesom Nuala er fra Dundalk i County Louth. Gerry har været med til at danne bands som Lá Lugh, Skylark og Oirialla – sidstnævnte i øvrigt sammen med Nuala. Gerrys violinspil er kendetegnet ved en livlighed og pulserende rytme, som han tilskriver sine tidlige år som stepdanser. Udover sit virke som violinist, så er Gerry O’Connor også en velrenommeret violinbygger og producer samt en meget efterspurgt violintutor.
Sammen præsenterer Nuala, Eamon og Gerry et flot koncertaften, der byder på både traditionsrig, nyfortolket og nyskrevet irsk musik.
Trioens turné i Danmark er støttet af organisationen Culture Ireland.

Koncert med David Rovics (US)
2023-11-08 20:00 - 22:00 | Ali Babas Pizza & Gastronomi, Vestergade 14, Auning, 8963, Danmark
David Rovics er en venstreorienteret, amerikansk singer/songwriter, der har turneret over hele verden de sidste 25 år og er sandsynligvis en af de allermest produktive sangskrivere i nyere tid.
Hans sange spænder over nutidige politiske og sociale kampe, historiske bevægelser og satiriske samtids-betragtninger. Han giver stemme til de oversete og skaber en platform for forandring gennem musikken på en måde, som kun de allerstørste protestmusikere har kunnet gøre.
Det illustreres meget godt af, hvad Andy Kershaw fra BBC skrev: “Hvis den store Phil Ochs skulle genopstå i dag, ville han sandsynligvis blive hyldet som den nye David Rovics.” og Pete Seegers opfordring: “Lyt til David Rovics.”
Selvom han synger på amerikansk, synger han med så overbevisende kraft, at man uden store engelskkundskaber forstår sangenes intention.
Han kan opleves onsdag d. 8. november kl. 20 på Ali Baba, Vestergade 14, Auning.
Billetter koster 120 kr.
Studerende, folk på overførselsindkomst og fattige pensionister kan dog få billetter til 60 kr.
https://www.davidrovics.com
https://www.youtube.com/@drovics
https://www.facebook.com/davidrovicsmusic

Resonator Festival
2023-11-09 16:00 - 2023-11-11 03:00 | Kulturmaskinen, Frølageret, Odense, Farvergården 7, Odense, 5000
Resonator er tilbage i 2023!
– en unik og nysgerrig festival, hvor musik fra hele verden kommer til Odense på flere af byens spillesteder i uge 45. I år kan du opleve Vieux Farka Touré, AySay, Hialøsa, Helene Blum & Harald Haugaard, Åkervinda, DMA Roots, bal og meget meget mere!
Resonator arrangeres af Kulturmaskinen (Magasinet & Frølageret), Posten, Dexter, Studenterhuset, Second To The Left og Tempi.
Vi håber naturligvis, du har lyst til at deltage i hele festivalen – og dermed køber en partoutbillet, men det er også muligt at købe dagsbilletter.

Violin workshop m. Gerry O`Connor
2023-11-09 17:30 - 18:45 | Teater Refleksion, Frederiksgade 72 B, 1,, Aarhus C, 8000
Vi er så heldige at verdenstjernen Gerry O’Connor har indvilliget i at afholde en workshop i violin, i direkte forbindelse med sin koncert om aftenen.
Workshoppens varighed er 75 minutter. Kom i god tid da programmet er tight.
Niveau: øvet til avanceret.
Der er et let måltid (sandwich eller lignende) inkluderet i tidsrummet inden koncerten.
Yderst begrænset antal pladser, så reserver hurtigt. Deadline for tilmeldning 2. Nov.
Sikr dig en plads ved at købe billet i forsalg ved at indbetale på mobilepay myshop nr. 222159. VIGTIGT: skriv “workshop violin” i tekstfeltet.
Ved forsalg: Når du kommer til workshop behøver du ikke finde mobilepay frem for at vise os din kvittering. Vi har dit navn og antal på listen i døren.
Pris for workshop inkl. spisning: 300,- / 150,- for medlemmer af Roots Aarhus / 100,- for unge u. 25 (+gebyr)
Læs mere om Gerry O’Connor >> HER <<.

Irsk sang workshop m. Nuala Kennedy + Eamon O`Leary
2023-11-09 17:30 - 18:45 | Teater Refleksion, Frederiksgade 72 B, 1,, Aarhus C, 8000
Vi er så heldige at vores to sangere til aftenens koncert har indvilliget i at afholde en workshop i sang, i direkte forbindelse med koncerten om aftenen.
Workshoppens varighed er 75 minutter. Kom i god tid da programmet er tight.
Niveau: alle er velkomne.
Der er et let måltid (sandwich eller lignende) inkluderet i tidsrummet inden koncerten.
Yderst begrænset antal pladser, så reserver hurtigt. Deadline for tilmeldning 2. Nov.
Sikr dig en plads ved at købe billet i forsalg ved at indbetale på mobilepay myshop nr. 222159. VIGTIGT: skriv “workshop irsk sang” i tekstfeltet.
Ved forsalg: Når du kommer til workshop behøver du ikke finde mobilepay frem for at vise os din kvittering. Vi har dit navn og antal på listen i døren.
Pris for workshop inkl. spisning: 300,- / 150,- for medlemmer af Roots Aarhus / 100,- for unge u.25 (+gebyr)
Om de to undervisere:
De musikalske legekammerater Nuala Kennedy (fløjte, sang) fra County Louth og Eamon O’Leary (guitar, sang) fra Dublin har spillet sammen siden 2011, da Nuala flyttede til New York, hvor Eamon er bosiddende siden mere end 20 år.
De fandt en fælles interesse for og kærlighed til den traditionelle irske og skotske musik samt det at arrangere og skrive nye sange.
Nuala og Eamon er begge to garvede musikanter, der har turneret vidt og bredt sammen og spillet både på store festivaler i Europa, Nordamerika, Australien og på små, akustiske spillesteder i mere fjerne egne såsom Newfoundland, Alaska og ved polarcirklen. De er begge kendt for deres instrumentale færdigheder og smukke vokalharmonier, men også for deres varierede repertoire af traditionelle og nyskrevne sange. Med en underspillet virtuositet præsenterer de to en tidløs samling sange – med historier om kærlighed og frieri, om arbejde og ritualer, om emigration, krig og mange andre temaer.
Workshoppen afholdes på Teater Refleksion: Frederiksgade 72b, 1sal. Aarhus C, 8000 Danmark
Koncerten er støttet af Aarhus Kommunes Musikpulje.

Folk-Jam
2023-11-09 20:00 - 22:00 | Harders, Konsulatet, Møllergade 36, Svendborg, 5700
Kom og vær med til vores åbne spilleaften, hvor alle kan jamme med, på alt fra polka og vals til reels, jigs og en gammel folkevise. Aftenens Jam-vært bliver offentliggjort på Harders hjemmeside.

Nuala Kennedy & Eamon O`Leary med Gerry O`Connor (fiddle)
2023-11-09 20:00 - 22:30 | Teater Refleksion, Frederiksgade 72 B, 1,, Aarhus C, 8000
Irsk musik i verdensklasse!
John Doyle har desværre måttet aflyse turneen med The Alt, men fortvivl ikke!!! I stedet tager Nuala og Eamon deres ven og forrygende fiddler Gerry O’Connor med. Det ser vi helt vildt frem til.
Husk der er begrænset med plads på Teater Reflektion, så køb din billet i god tid, hvis du vil være sikker på at kunne høre koncerten.
Dørene åbner kl. 19:30. Koncertstart kl. 20.00
Der er workshop hhv. i violin og i sang før koncerten ! Kig på hjemmesiden! www.rootsaarhus.dk
Bio:
De musikalske legekammerater Nuala Kennedy (fløjte, sang) fra County Louth
og Eamon O’Leary (guitar, sang) fra Dublin har spillet sammen siden 2011, da
Nuala flyttede til New York, hvor Eamon er bosiddende siden mere end 20 år.
De fandt en fælles interesse for og kærlighed til den traditionelle irske og skotske
musik samt det at arrangere og skrive nye sange.
Nuala og Eamon er begge to garvede musikanter, der har turneret vidt og bredt
sammen og spillet både på store festivaler i Europa, Nordamerika, Australien og
på små, akustiske spillesteder i mere fjerne egne såsom Newfoundland, Alaska
og ved polarcirklen. De er begge kendt for deres instrumentale færdigheder og
smukke vokalharmonier, men også for deres varierede repertoire af traditionelle
og nyskrevne sange. Med en underspillet virtuositet præsenterer de to en tidløs
samling sange – med historier om kærlighed og frieri, om arbejde og ritualer, om
emigration, krig og mange andre temaer.
På deres Danmarksturné medbringer Nuala og Eamon den fremragende violinist
Gerry O’Connor, der ligesom Nuala er fra Dundalk i County Louth. Gerry har
været med til at danne bands som Lá Lugh, Skylark og Oirialla – sidstnævnte i
øvrigt sammen med Nuala. Gerrys violinspil er kendetegnet ved en livlighed og
pulserende rytme, som han tilskriver sine tidlige år som stepdanser. Udover sit
virke som violinist, så er Gerry O’Connor også en velrenommeret violinbygger og
producer samt en meget efterspurgt violintutor.
Sammen præsenterer Nuala, Eamon og Gerry et flot koncertaften, der byder på
både traditionsrig, nyfortolket og nyskrevet irsk musik.
Pressecitater
“Vocal harmonies, crisp guitar and bouzouki, and melodic hooks on the flute
embellish the songs with arrangements painstakingly crafted to highlight each
piece’s best qualities. This music dazzles you with subtlety rather than flash. In
other words, the closer you listen, the better they are. And if you do like high-
energy tunes, there’s a couple of sets here reminding you that these folks are
brilliant at that too.”
– Stephen Winick, ‘Hot Albums’ Huffington Post 2015
“Inspired song selection and thoughtful arrangements reveal the strong
chemistry these top musicians share”
– IRISH ECHO 2014
“Lyrically fresh, harmonically rich and presented with magnificent ease”
– The Irish Times 2014

Åkervinda og Trio Mio
2023-11-10 19:30 - 22:00 | Klaverfabrikken, Hillerød, Fredensvej 12A, Hillerød, 3400
OM ÅKERVINDA:
I Åkervinda får folkemelodier fra den nordiske sangskat nyt liv i moderne og medrivende vokale
arrangementer. Iris Bergcrantz, Linda Bergström, Agnes Åhlund og Lise Kroner har alle et ben i jazzens
verden og formidler med det udgangspunkt de nordiske viser med en sårbarhed og kvindelig urkraft der
får nakkehårene til at rejse sig. I musikken finder vi tidsløse fortællinger om kvinder; alle de historier der
ikke havnede i historiebøgerne, men som gennem århundreder er blevet overleveret
fra mund til mund i ord og musik.
OM TRIO MIO:
I hjertet af Trio Mio´s musik ligger et brændende ønske om at give nyt liv til
dansk/svensk folkemusik. De spiller musikken på deres egen måde, gør den til
nutidig musik som bibeholder dyb respekt for den tradition hvoraf musikken er
rundet.
Man er aldrig helt sikker på hvad der skal ske: Smukke, rolige og luftige melodier
bliver afløst af hurtige, uforudsigelige og til tider vilde improvisationer. Men sikkert
er det, at musikken spilles med intensitet, virtuositet og glæde, som efterlader
lytteren åndeløs – og smilende.

Ramslag – Bal med nordisk spillemandsmusik i Metronomen
2023-11-10 20:00 - 23:30 | Metronomen, Kbh., Godthåbsvej 33, Frederiksberg, 2000
I mere end 10 år har vi en gang om måneden på nær i sommermånederne afholdt Ramslag i Metronomen. Der danses polka, schottish, vals, polska, hambo, engelsker, turdanse og lignende til nordisk spillemandsmusik.
– Kl. 20 Spiller Folkets Hus Spillefolk op til dans.
– Kl. 21 overtager “Huldèn/Stellfeld” (saxofonduo) scenen med mere dansemusik.
– Kl. 22 ca…. kaffepause med lidt sødt til og måske lidt fællessang.
Herefter bunkespil, alle kan deltage og dansen fortsætter til vi ikke orker mere.
Deltagelse kr. 30 inklusiv kaffe/te og lidt småkager.
Se evt. ekstra oplysninger under kalenderen på vores hjemmeside spillefolk.dk.
Vi glæder os til at se dig! 🙂

Mirja Klippel
2023-11-10 21:00 | Porten Vridsløse (tidl. Vridsløselille Fængsel) @ Ny Kirke, Fængselsvej 39, Albertslund, 2620

Danse-workshop med Henrik Larsen og Kristian Bugge
2023-11-11 11:00 - 16:00 | Klaverfabrikken, Hillerød, Fredensvej 12A, Hillerød, 3400
Workshop med Henrik Larsen og Kristina Bugge 11. november kl. 11 – 16.
”Bourree, menuet og polska”
Vi gentager gerne en succes, – altid med variationer og forandringer.
Klaverfabrikken havde i forbindelse med FOLK-festival 2022 inviteret Henrik Larsen til at undervise i dans, og Kristian Bugge var med som spillemand.
Vær med når Henrik fra Stevns (instruktion) og Kristian Bugge (musik) holder en sjælden workshop sammen i folkedans under Hillerød FOLK-festival igen i 2023.
Med deres lune og kompetente tilgang fører de både erfarne og knap så erfarne dansere ind i folkedansens mangfoldighed af danse og variationsmuligheder. Henrik lover at komme rundt om både dansetekniske nørderier, begyndertricks og gode danseoplevelser.
Henrik kan noget helt særligt ift dans, rytme og trin for at få alle dansere med, holde stemning og intensiteten i dansen oppe gennem hele kurset.
Undervisningen krydres som altid med masser af gode råd til at danse bedre. Henrik er ferm til at gøre selv svært stof let at gå til, og understøttet af Kristians store erfaring med traditionsmusik i Danmark og hans dejlige spil kan det kun blive en god dag.
På årets danseworkshop tager vi tilbage til tiden før polkaen.
Vi skal danse en hvirvlende og intens bourree og falde til ro i en let og stilfuld menuet.
Indimellem danser vi også lidt polska, så vi er godt forberedte på aftenens dansesæt med Vingården.
Kristian Bugge fra Vingården leverer musikken og Henrik Larsen underviser.
Workshoppen er en del af Hillerød FOLK-festival, og der købes særskilt billet

sang-workshop med sange fra Georgien v/ Nini Julia Bang
2023-11-11 12:30 - 15:00 | Klaverfabrikken, Hillerød, Fredensvej 12A, Hillerød, 3400
Workshoppen er en del af Klaverfabrikkens FOLK-festival og du kan deltage i workshoppen alene, eller som en del af både workshop og koncert. Deltag i den stemning/sang-tradition, som koret Noor vil synge om aftenen til koncerten.
I denne workshop lærer du traditionelle flerstemmige sange fra Georgien. Vi dykker ned i, hvad det er, der gør folkesangen i Georgien så speciel, hvilke sangtraditioner, der er i landet – og du vil lære at synge et par sange i forskellige stilarter.
Alle sange læres efter gehør. Sangene bliver tilsendt på forhånd, så du har mulighed for at lytte til dem inden workshoppen.
“Nogle af disse sange er blevet sunget i tusinder af år, videregivet fra generation til generation. De indeholder vores formødres og forfædres ånde, og jeg deler dem med den største ærefrygt og respekt.”
Nini leder også NOOR; koret om aftenen, de synger sange fra både Georgien, Bulgarien, Corsica mv og har et helt specielt udtryk i deres sange og arbejder med rummet, de synger i på en spændende måde.
Denne workshop holdes i samarbejde med Hillerød Musikaftenskole. Har du brug for flere oplysninger, kontakt gerne Britta Thougaard på thougaard@c.dk

Morten Alfred & Vingården på Klaverfabrikken
2023-11-11 19:00 - 21:00 | Klaverfabrikken, Hillerød, Fredensvej 12A, Hillerød, 3400
Vingårdens musik tager udgangspunkt i den prisbelønnede guitarist Morten Alfred Høirups nodebog, ’Ingela’s Waltz – 25 New Danish Folk Melodies’, som udkom i sommeren 2022, og i musik som de tre musikere skriver sammen.
Musikken til nodebogen har Høirup komponeret i løbet af de seneste 25 år, de nyeste så sent som i 2020, og mange af melodierne er blevet spillet og videreudviklet på spillesteder og festivaler i store dele af verden. Høirup modtog i 2004 en Danish Music Award i kategorien ’Årets Danske Folk Komponist’.
I trioen Morten Alfred & Vingården forarbejdes og forædles både ældre og velmodnede kompositioner og perlende friske melodier. Efterfølgende deles musikken og sangene i samspil med publikum til såvel koncert som dans.
Redskaberne på Vingården er sopran- og barytonsaxofon, violin, mundharmonika og guitar, og musikken er præget af de medvirkende musikeres baggrund i genrer som Barok musik, Jazz, Folkemusik, Kirkemusik, Balkan, Skiffle, Bryllupsmusik og meget mere.

DMA Roots 2023
2023-11-11 19:00 - 22:00 | Magasinet Odense, Farvergården 19, Odense, 5000
Den årlige fejring af rootsmusikken rammer centrum af Danmark, hvor der denne gang også vil sættes fokus på musikbranchen og rootsmusikkens plads i denne gennem et dagsprogram med talks, paneldebatter og workshops. Til selve awardshowet vil der både være taler, prisoverrækninger og hele 3 koncert med Helene Blum & Harald Haugaard Band, Åkervinda & Kalaha feat. Hilal Kaya.
DMA er en del af Resonator festival som afholdes fra den 09.-11. november. Det er muligt at købe billetter til DMA, men det er også muligt at købe partoutbillet til festivalen, for en lille mer pris og få 25 koncerter udover DMA.
Læs mere på Resonators hjemmeside.
